An piso (Ingles: peso; may buot-sabihon na gabat sa Kastila) iyo an pangaran kan sarong barya na gikan sa Espanya asin nagkaigwa nin dakulang importansya sa bilog na kinaban. Saro na ining pangaran nin yunit kan kurensiya nin pirang mga nagligad na kolonya kan Espanya. Presenteng piggagamit ini sa Arhentina, Tsile, Kolombia, Kuba, Republikang Dominikano, Mehiko, Filipinas asin Uruguay.